Source: http://skupaj.si/odbor/infond-holding?page=7
Timestamp: 2018-01-23 15:20:56+00:00
Document Index: 6295344

Matched Legal Cases: ['sodišče ', 'sodišče ', 'Sodišče ', 'sodišče ', 'sodišče ', 'sodišče ']

Šest novih nadzornikov in višja dividenda
Medij: Večer Avtorji: Toplak Damijan,U. E. Teme: Mali delničarji, Rajko Stanković Rubrika / Oddaja: Gospodarstvo Datum: 31. 03. 2012 Stran: 9
Po četrtkovem odstopu celotne uprave Mercatorja pod vodstvom Žige Debeljaka je bilo na včerajšnji skupščini delničarjev že imenovanih šest povsem novih nadzornikov
Članici uprave Pivovarne Laško Marjeta Zevnik in Mirjam Hočevar, Rok Rozman (prokurist v Unicreditu Slovenija), Boris Galič (Allianz Zagreb), Zdenko Podlesnik (iz kroga družb NFD) in dr. Matej Lahovnik so bili na včerajšnji skupščini delničarjev Mercatorja - dan po odstopu celotne Mercatorjeve uprave - imenovani za nove nadzornike s strani kapitala. Ob njih bodo v nadzornem svetu po novem namesto šestih le še trije predstavniki zaposlenih. Skupščine se je sicer smelo udeležiti le 73,38 odstotka kapitala, saj NLB z Banko Celje, Nova KBM, Abanka Vipa, Gorenjska banka in Banka Koper še zaradi predlanske odločbe ATVP niso imele glasovalnih pravic, skupščine pa so se udeležili imetniki 66,69 odstotka delnic z glasovalno pravico. Na skupščini je krog lastnikov okrog Pivovarne Laško, banke Unicredit in družb NFD obvladoval tri četrtine prisotnih glasov, zato je Rajko Stankovič iz društva Mali delničarji Slovenije menil, da bi te družbe morale zaradi domnevnega usklajenega delovanja na skupščini podati tudi prevzemno ponudbo za Mercator.
Višja dividenda, uprava brez odpravnin
Druga pomembnejša točka včerajšnje skupščine pa je bila, da se med delničarje namesto s strani uprave v odstopu in prejšnjega nadzornega sveta predlaganih 4,5 evra bruto dividende na delnico (prvotni predlog je bil celo zgolj tri evre) na predlog družb skupine Pivovarne Laško nameni šest evrov bruto dividende na delnico ali 22,6 od skupno 28,8 milijona evrov bilančnega dobička. Uprava Mercatorja pod vodstvom Žige Debeljaka predlogu ni ugovarjala; je pa svoj ponujeni odstop že predtem pojasnila z besedami, da se je zgodil po tehtnem premisleku, ker se je očitno omajalo zaupanje nekaterih večjih lastnikov do te uprave. Čas odstopa pa po Debeljakovih besedah naj ne bi bil povezan s samo včerajšnjo skupščino delničarjev, ampak so čakali, da se zaključi prejšnji krog prodaje večinskega deleža Mercatorja članov konzorcija. Upravi, ker je odstopila, tako Debeljak, niti ne pripadajo odpravnine, imajo pa v skladu s svojimi pogodbami o zaposlitvi šestmesečni odpovedni rok, ki pa so ga v korist družbe tudi pripravljeni skrajšati. Predstavniki lastnikov na skupščini, tudi novi nadzorniki Mercatorja s strani Pivovarne Laško in Unicredita, so bili različnih mnenj o nujnosti čimprejšnjega sklica seje novega nadzornega sveta, a verjetno se bo nekoliko počakalo tudi zaradi iskanja primernih kandidatov za vodenje ene največjih slovenskih gospodarskih družb.
Revizija zaradi prevzemne namere
Edo Svetilk, kralj med tajkuni, s palačo na pragu New Yorka
Medij: Slovenske novice Avtorji: Milanović Divković Irena Teme: Mali delničarji Rubrika / Oddaja: Dan v novicah Datum: 10. 12. 2011 Stran: 2
Idrijski mogotec in šef Hidrie je pravi privatizacijski mogotec Največji posli in premoženje njegove družine nastanjeni v ZDA
Razkošna vila s 330 kvadratnimi metri je vredna več kot 1,1 milijona dolarjev.
IDRIJA O razkošnem slovenskem življenju idrijskega tajkuna Edvarda Svetlika je znano tako rekoč vse. Na spletnih straneh Vseslovenskega združenja malih delničarjev je na voljo celo besedilo o tem, da zaposleni v Hidrii prejemajo mizemih 500 evrov plače, njihov gospodar Svetlik pa medtem živi na veliki nogi. »Ko je sprivatiziral podjetje, si je poleg dvorca v Idriji dal zgraditi še pravo haciendo pri Ajdovščini z zunanjim bazenom, naokrog pa se vozi v luksuznem jaguarju kabrioletu.«
VZMD neuspešen proti Pivovarni Laško in Mercatorju
Medij: Dnevnik Avtorji: Ni avtorja Teme: Mali delničarji Rubrika / Oddaja: Poslovni Dnevnik Datum: 03. 12. 2011 Stran: 21
Višje sodišče v Celju je tožbo Vseslovenskega združenja malih delničarjev (VZMD) proti Pivovarni Laško, v kateri so delničarji zahtevali ničnost sklepov skupščine 31. avgusta 2009, zavrnilo. Spor je tako pravnomočno zaključen. Okrožno sodišče v Ljubljani pa je kot neutemeljenega zavrnilo tudi tožbeni zahtevek VZMD za plačilo odškodnine delničarjem Mercatorja zaradi domnevne kršitve zakona o prevzemih pri pridobivanju delnic največjega slovenskega trgovca s strani družb Pivovarna Laško, Pivovarna Union, Radenska in Infond Holding v letih 2005 do 2007.
Sodišče zavrnilo zahtevek VZMD za odškodnino glede Mercatorja
Medij: Večer Avtorji: STA Teme: Mali delničarji, ZPRE-1 zakon o prevzemih Rubrika / Oddaja: Gospodarstvo Datum: 03. 12. 2011 Stran: 8
Okrožno sodišče v Ljubljani je kot neutemeljen zavrnilo tožbeni zahtevek VZMD za plačilo odškodnine delničarjem Mercatorja z naslova domnevne kršitve zakona o prevzemih pri pridobivanju delnic največjega slovenskega trgovca s strani družb Pivovarna Laško, Pivovarna Union, Radenska in Infond Holding v letih 2005-2007.
Pivovarna Laško je po spletnih straneh Ljubljanske borze sporočila, da je prejela sodbo okrožnega sodišča v Ljubljani, s katero je sodišče v vzorčnem postopku v gospodarskem sporu proti Pivovarni Laško, Pivovarni Union in Radenski kot neutemeljen zavrnilo tožbeni zahtevek delničarja družbe Mercator za plačilo odškodnine z naslova domnevne kršitve zakona o prevzemih pri pridobivanju delnic družbe Mercator s strani družb Pivovarna Laško, Pivovarna Union, Radenska in Infond Holding v letih od 2005 do 2007. Sodba še ni pravnomočna.
Uprava zahteva varovalke za zaščito Mercatorja
Medij: Delo Avtorji: Križnik Božena,Tekavec Vanja Teme: Mali delničarji, ZPRE-1 zakon o prevzemih Rubrika / Oddaja: Gospodarstvo Datum: 09. 11. 2011 Stran: 9
Nadzorni svet Odločanje o dogovorih s konzorcijema kupcev in prodajalcev v ponedeljek - Kljub zaostrenim razmeram rast prihodkov
LJUBLJANA - Nadzorni svet Mercatorja je včeraj obravnaval devetmesečne poslovne rezultate, uprava pa ga je seznanila tudi z aktivnostmi v zvezi s podporo postopku prodaje večinskega lastniškega deleža družbe. Besedili dogovorov o ureditvi razmerij s kupci in prodajalci Mercatorja še nastajata, nadzorniki ju bodo potrjevali na ponedeljkovi seji.
Uprava Mercatorja poudarja, da je njena prva in najpomembnejša dolžnost v celotnem procesu konsolidacije lastniške strukture zaščita interesov družbe. In ker je v konzorciju kupcev ključni člen hrvaški Agrokor, ki je Mercatorjev največji konkurent na treh trgih v regiji, poleg tega pa domnevno obstajajo tveganja glede izvršljivosti transakcije, je uprava ciljne družbe toliko previdnejša. Kot pogoj za svojo kooperativnost (kupci s tem mislijo dovoljenje za omejen skrbni pregled družbe) je postavila sklenitev dveh dogovorov: s konzorcijem prodajalcev o odpravi tveganj refinanciranja finančnih obveznosti, s konzorcijem kupcev pa dogovor o vsebinski in postopkovni ureditvi medsebojnih obveznosti. Ker so to za družbo tako strateško pomembne zadeve, se je uprava o njihovi vsebini sklenila prej posvetovati s svetom delavcev, oba dogovora pa naj bi potrdil tudi nadzorni svet družbe.
Glaserjevi PP Agro "vrnili" Perutnini Ptuj
Medij: Dnevnik Avtorji: Polanič Matjaž Teme: Mali delničarji Rubrika / Oddaja: Poslovni Dnevnik Datum: 24. 09. 2011 Stran: 19
Ljubljana - Menedžerji Perutnine Ptuj z Romanom Glaserjem na čelu oziroma njihova družba Agroinvesticije so Perutnini Ptuj »vrnili« proizvajalca krmil PP-Agro, do katerega so se menedžerji ptujske družbe s 158 evri dokopali leta 2009.
Perutnina Ptuj je tako na začetku tega tedna ponovno postala edina lastnica PP-Agra (nekdanji Agrokombinat Maribor), čeprav naj bi se to, sodeč po dokumentih, ki jih je Glaser poslal okrožnemu sodišču, zgodilo že konec leta 2010. Toda ti isti dokumenti, s katerimi razpolagamo tudi na Dnevniku, odpirajo več vprašanj glede datuma ponovnega vstopa Perutnine Ptuj v lastništvo PP-Agra, ki na letni ravni ustvari okoli sedem milijonov evrov prihodkov in ima skoraj deset milijonov evrov premoženja.
Akt o ustanovitvi PP-Agra, ki naj bi dokazoval, da je Perutnina Ptuj že konec lanskega decembra ponovno postala njegova edina lastnica, je namreč ptujski notar Andrej Šoemen overil šele 8. avgusta letos, torej dva tedna po razkritju v Dnevniku in šele po tem, ko so mali delničarji in Kapitalska družba zahtevali posebno revizijo poslov Perutnine Ptuj. Šele na začetku tega tedna pa je Glaser v elektronsko knjigo sklepov družbe PP-Agro vpisal tudi sklep o uresničitvi odkupne pravice med Perutnino Ptuj in Agroinvesticijami, čeprav naj bi bil ta sprejet že decembra lani.
"Nič nismo delali v ozadju, na tajno"
Medij: Delo Avtorji: Šoštarič Marjeta Teme: Mali delničarji Rubrika / Oddaja: Gospodarstvo Datum: 17. 09. 2011 Stran: 9
Roman Glaser, predsednik uprave Perutnine Ptuj, za Delo
Pri lastninjenju smo zelo jasno povedali, da želimo menedžerji stabilizirati lastništvo z desetodstotnim deležem in nič več, je povedal prvi mož Perutnine Ptuj - Brez dokapitalizacije bo rast počasnejša
Ljubljana - Potem ko so na avgustovski skupščini delničarji Perutnine Ptuj (PP) zavrnili predlagano dokapitalizacijo z izdajo delnic, se bo temu morala prilagoditi tudi načrtovana strategija družbe. Perutnina bo še naprej rasla, a bistveno počasneje, pravi prvi mož družbe Roman Glaser, ki se ne boji posebne revizije preteklega poslovanja družbe. Zahtevo zanjo je na okrožno sodišče na Ptuju vložila državna Kapitalska družba (Kad), kije desetodstotna lastnica Perutnine.
Zakaj dokapitalizacija, ki je zdaj ne bo, in kaj to pomeni za poslovanje družbe?
Računali smo, da bi lahko količino delnic povečali do 50 odstotkov v skladu s statutom, to je približno za tri milijone. Osnovni namen tega je bil, da bi družba v prihodnjih letih krepila svoje aktivnosti tako pri tehnološki poglobitvi kot tudi boljšem obvladovanju trga. Čas krize smo ob slabši likvidnosti bank na takšen način želeli izkoristiti za dodatno širitev razvojnega programa, da bi bili še močneje prisotni tudi v klasični Evropi.
Toda hrbet so vam obrnili v Perutninski zadrugi. Zakaj?
S spremembo zakona o prevzemih do hitrejšega rubeža insolventnih holdingov
Medij: Dnevnik Avtorji: Polanič Matjaž Teme: ZPRE-1 zakon o prevzemih Rubrika / Oddaja: Poslovni Dnevnik Datum: 13. 09. 2011 Stran: 22
Ljubljana - Bankirji bodo, kot kaže, kmalu ostali brez glavnega argumenta, s katerim so se do zdaj branili pred zasegom delnic insolventnim holdingom in tako zgolj podaljševali likvidnostni krč v slovenskem gospodarstvu. Ministrstvo za gospodarstvo, ki ga začasno vodi Mitja Gaspari, je namreč v vladno proceduro poslalo predlog za spremembo zakona o prevzemih, ki bi upnikom bistveno olajšal zaplembe delnic in poplačilo terjatev, pri tem pa jim ne bi bilo treba skrbeti, da bi se zaradi tega znašli v postopkih Agencije za trg vrednostnih papirjev (ATVP).
Spremenjen zakon o prevzemih, o katerem bo predvidoma v četrtek odločala vlada, predvideva, da upnikom, ki bi 25-odstotni prevzemni prag presegli zaradi zasega delnic oziroma unovčenja zavarovanj, ne bi bilo treba objaviti prevzemne ponudbe. Toda sočasno ne bi smele uresničevati niti glasovalnih pravic iz zaseženih delnic. »Namen banke ob unovčevanju zavarovanja je namreč poplačilo terjatve, ne pa upravljanje s ciljno družbo,« so v predlogu za spremembe zakona zapisali na ministrstvu za gospodarstvo.
Prava ponudba šele po skrbnem pregledu?
Medij: Delo Avtorji: Križnik Božena,Tekavec Vanja,Gole Nejc Teme: Mali delničarji, Rajko Stanković Rubrika / Oddaja: Dogodki dneva Datum: 09. 09. 2011 Stran: 3
Prevzem Pivovarne Laško
Mali delničarji Pivovarne Laško pričakujejo višjo prevzemno ceno, tudi v gotovini Pivovarni do konca leta zapade v odplačilo več kot 165 milijonov evrov posojil
Ljubljana - Angažiranje avstrijskih bankirjev pri prevzemu Pivovarne Laško so včeraj podprli mali delničarji pivovarne in tudi njena uprava. »Svetovanje Erste Group Bank pri prevzemu Pivovarne Laško kaže resnost namena, da se prevzemna ponudba izvede do konca,« je menil predstavnik malih delničarjev Rajko Stankovič in izrazil pričakovanje, da bo Igor Lah do konca prihodnjega tedna popravil prevzemno ponudbo, »tudi z gotovino«.
Na prvi pogled se zdi zelo nenavadno, če prevzemnik, ki nima še nobene delnice prevzemne tarče, angažira tuje bankirje za njeno finančno sanacijo, vendar je Rajko Stankovič prepričan, da v ozadju ni špekulativnih namenov. »Takšnih poslov si resni bankirji ne morejo privoščiti, hkrati ne smemo pozabiti, da ima Pivovarna Laško veliko kratkoročnih dolgov, ki kot Damoklejev meč visijo nad njenim poslovanjem,« je menil Stankovič.